cyanic-selkie/wikianc huggingface dataset:
Алесандро Балан
2008
Во септември 2008, Балан станал светски друмски првак. Во трката, во која првакот од 2008 и италијанскиот сонародник Паоло Бетини биле фаворити, Балан повторно бил вклучен во одлучувачкото бегство во последниот круг на трката во Варезе. Од групата со 12 возачи, вклучувајќи ги и Италијанците Дамијано Кунего и Давиде Ребелин, Балан нападнал во последните 1.500 метри и издржал во спринтот за победа од 3 секунда во неговата татковина.
2009
Страдајќи од клетвата на маичката со виножито (која се носи цела година, бидејќи е светски првак), на Балан му бил дијагностициран цитомегаловирус во март 2009 и како последица на тоа не бил во можност да се натпреварува на пролетните класици и Џиро. За време на Тур де Франс, извршил еден напад и отишол во бегство на 19. етапа, но бил фатен пред целната линија.
Во август 2009, ја освоил Трката околу Полска. Балан потпишал со за сезоната 2010.
Балан бил под истрага за допинг и потоа бил суспендиран од неговата екипа БМЦ. Подоцна му била укината казната и повторно му било дозволено да се трка на 28 мај.
2012
На Трката околу Фландрија 2012, Балан завршил трет по воведното бегство на 25 километри пред крајот. Бонен и Поцато го презеле водството и завршиле пред Балан во завршниот спринт. Во декември, Балан доживеал тежок пад при спуст на тренинг со неговата екипа во Шпанија. Имал фрактура на неговата лева бутна коска, скршил ребро и ја продупчил неговата слезенка, која морала да се отстрани. Поминал малку повеќе од една недела на интензивна нега.
Обвинувања за допинг
Балан е еден од 27. луѓе осомничени во Италија како дел од истрагата за допинг Мантова. Во 2010, кога била најавена истрагата, тој бил привремено суспендиран од БМЦ. Подоцна бил прогласен за невин од БМЦ и му било дозволено повторно да вози на 28 мај 2010. Во ноември 2013 било објавени дека CONI барал двегодишна забрана поради прекршување на членот 2.2 од кодексот на ВАДА.
Во јануари 2014, италијанскиот Олимписки комитет му одредил на Балан двегодишна суспензија. Балан нема да има право да настапи на било која трка до 16 јануари 2016 година. Воедно, покрај забраната, Балан треба да плати и парична казна од 2.000 евра. Неговиот договор со бил подоцна раскинат.
Распоред на резултатите на Гранд Тур
СО = се откажал
Македонија на Летните олимписки игри 2008
Македонија учесствуваше на Летните олимписки игри 2008  кои се одржаа во Пекинг.
На овие игри, Македонија настапи со 7 натпреварувачи (5 во машка и 2 во женска конкуренција), кои настапија во 5 спортови.
Носач на знамето на церемонијата на свеченото отворање беше кајакарот Атанас Николовски.
На игрите, Македонија не освои ниту еден медал.
30px Атлетика
Машка конкуренција
Ирма Шулц Келер
Ирма Шулц Келер (родена на 1 октомври 1965 година) е шведска глумица и поп-пејачка која се појавила во многу филмови и телевизиски серии во Шведска. Таа глумела во американски продукции како што е хорор филмот „Воскресението на Мајкл Маерс Дел 2“ и мини-серијата „Ксерксес“. Дипломирала на Шведската национална академија за мимика и глума во 1999 година.
На 3 март 2007 година, Келер и Уно Свенингсон ја изведле песната „Добро утро“ во Мелодифестивал 2007 и ја се пласирале како Уно и Ирма во втората рунда. Но, дуото загубило од Соња Алден на првото гласање и било елиминирано од натпреварувањето.
Женски марш на Версај
Женски марш на Версај, исто така познат како Октомвриски марш, или едноставно Марш на Версај — еден од најраните и најзначајните настани од Француската револуција.
Утрото на 5 октомври 1789, една млада жена удри марширачки тапан на работ на група од жени од пазарот кои биле бесни поради хроничниот недостиг и високата цена на лебот. Лутите жени ја принудиле блиската црква да ги бие своите ѕвона. Нивниот број продолжил да расте и со немирна енергија групата почна да маршира. Повеќе жени од другите околни пазари се приклучиле, многу со кујнски ножеви и друго импровизирано оружје. Нивните демонстрации брзо станале испреплетени со активностите на револуционерите кои барале либерални политички реформи и уставна монархија во Франција. Управувана од страна на разни агитатори, толпата се собра во месната управа каде што тие барале не само леб, но и оружје. Како што сè повеќе и повеќе жени пристигнале, толпата постигнала број меѓу шест и седум илјади, а можеби дури десет илјади и се упатиле кон Палатата на Версај. Толпата ја опседнала палатата и во драматични и насилни конфронтации тие успешно ги презентирале нивните барања за кралот Луј XVI. Следниот ден, толпата го принуди кралот, неговото семејство, и поголемиот дел од француското Собрание да се врати со нив во Париз.
Гладот и очајот на жените од пазарот беше оригиналниот поттик за маршот, но она што започна како барање за леб веднаш доби многу поамбициозна цел. Hôtel de Ville веќе ги отвори своите бројни продавници за демонстрантите, но тие останале незадоволни: тие не сакале само еден оброк, но уверување дека лебот ќе остане евтин и достапен. Гладот беше вистинска и сеприсутна закана за пониските слоеви на општеството, а гласините за аристократски заговор за изгладнување на сиромашните биле чести.
Сомелиер
Сомелиер (sommelier) — обучен стручњак за вино со големи познавања, кој работи во ресторан и специјализира во сите аспекти на служењето на вино. Тој игра поспецијализирана и поинформирана улога отколку винскиот келнер.
Во работата на еден сомелиер спаѓа набавка на вино, негово чување и ротација на вински подрум. Тој е одговорен и за изготвување на вински карти како и за послужувањето на вино и за обуката на друг персонал во рестаранот. Тој работи заедно со готвачкиот персонал и спарува или предлага вино кое би одело најдобро со некое јадење на менито. Може да се рече дека улогата на сомелиерот денес е стратешки на исто рамниште со онаа на главниот говач. Професионалниот сомелиер исто така работи во самата сала и е во непосреден контакт со гостите. Тој има одговорност да работи во рамките на вкусот и буџетот на гостинот.
Калеидоскоп (Битола)
Калеидоскоп — книга од Александар Стерјовски, пензиониран професор на Педагошкиот факултет во Битола. Книгата е издадена од Конзулатот на Република Србија во Република Македонија. Книгата е 6. дел од серијалот „Битолското десеткнижие“ на авторот.
Никеја
Градот се наоѓа на источниот брег од Аскалион, на надморска висина од 90 метри а денеска има околу 15.000 жители.
Космос-1933
Космос-1933 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 15 март 1988 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 1600 килограми. Космос-1933 бил сателит наменет за електронско извидување, јавување и наведување.
Усноцветни
Усноцветни (науч. Lamiaceae или Labiatae) — семејство на растенија која се состои од околу 210 родови и околу 3500 видови. Порано се сметало дека е во блиско сродство со Verbenaceae, но неколку скорешни филогенетски истражувања покажале дека многубројните родови класифицирани во Verbenaceae припаѓаат во Lamiaceae, така што најкарактеристичните родови од Verbenaceae не се во блиско сордство со оние од Lamiaceae, а се најблиски сродници со другите членови на редот на усноцветовидните (Lamiales).
Морфолошки одлики
Растенијата од оваа фамилија најчесто се ароматични и се претставени со нашироко користени зачински билки (како босилекот, нането, рузмаринот, жалфијата, чубрицата, мајораната, ориганото, мајчината душичка, лавандата и перилата). Некои се грмушести видови, но ретки се дрвјата и лијаните. Многу членови на фамилијата се нашироко култивирани, што се должи не само на нивните ароматични квалитети, туку и на лесното одгледување: овие растенија се меѓу оние кои најлесно се размножуваат со резници од стеблото. Одредени видови се одгледуваат како декоративни растенија, како колеусот на пример. Други се одгледуваат за исхрана, и тоа најмногу поради семињата (како Salvia hispanica).
Првичното име на фамилијата е Labiatae, кое е дадено како резултат на тоа што цветовите кај овие растенија најчесто имаат венечни ливчиња споени во горна и долна усна (labia на латински значи усна). Меѓутоа, во почеста употреба е името Lamiaceae.
Цветовите се билатерално симетрични, со 5 споени чашкини и венечни ливчиња. Тие се најчесто хермафродитни.
Арнолд Гелинкс
Арнолд Гелинкс (хол. Arnold Geulincx, 31 јануари 1624 – ноември 1669) е фламански филозоф. Бил следбеник на Рене Декарт кој се обидел поподробно да ги разработи општите начела на картезијанската филозофија. Гелинкс извршил силно влијание врз ирскиот писател Семјуел Бекет, кој го сметал за свој соговорник и истомисленик, делејќи го ставот дека човечкиот живот се одликува со беспомошност и незнаење.
Живот
Гелинкс е роден во Антверпен. Студирал на Левенскиот универзитет, каде во 1646 станал професор. Во 1658 го загубил работното место заради неговите непопуларни ставови и заради бракот. Потоа се префрлил на Лајденскиот универзитет и станал калвинист. Отпрвин работел како приватен учител .Во 1662 е назначен за предавач по логика, а во 1665 станува вонреден професор. Почина во Лајден, во 1669, оставајќи најголем дел од делата (сите на латински јазик) за посмртно издавање. Нивен уредник бил Корнелис Бонтеку.
Углед
И покрај неговата теза дека Бог не може да делува без да се служи со разновидност, Гелинксовата мисла се соочила со остри критики во почетокот на XVIII век од мислители како Руард Андала и Карeл Тенман, како спинозист. , започнувајќи со Крстијан Томасиус во 1710. Андала го напаѓа Гелинкс во има на „вистинските“ картезијанци, карактеризирајќи го Гелинкс како опасен, заедно со Бурхард де Волдер, Жан Леклерк, Фредерик ван Ленхоф, Понтијан ван Хатем и Вилем Дерхоф. Гелинкс претрпел напад и од пиетистот Јоаким Ланге, како дел од неговиот поход против Кристијан Волф, а пак Јохан Франц Будеус ги Гелинкс и Пјер Бејл за подмолни антихристијани.
Филозофија
Гелинкс ја резимирал неговата филозофија во изреката „ако постои, значи така е“ (ita est, ergo ita sit). Верувал во „предутврдена складност“ како решение на проблемот ум-тело, но починал 25 години пред Лајбниц да ја изрече неговата позапаметена замисла на истата тема. Според Лајбниц, учењето за предутврдената складност е тесноповрзано со оптимизмот - „најдобриот од сите можни светови“. Но Гелинкс не ги доведува во врска овие две нешта.
Оказионализмот на Гелинкс е во основа етички наместо космолошки. Во првата расправа во неговото дело „Етика“ се разгледуваат (по неговата замисла) кардиналните доблести. Доблеста според Гелинкс е љубовта кон Бога и Разумот (III, 16-17; 29). Кардиналните доблести се својства на доблеста што непосредно се излачуваат од самата нејзина суштина и немаат врска со надворешностите: трудољубивост, послушност, праведност, понизност (III, 17). Понизноста го дели неговиот поглед на светот на два дела: увид во нашиот однос со светот и поимување на нашиот однос со Бога. Понизноста претставува се состои во самопознание и самопрегорност. Во себесе не наоѓаме ништо свое освен знаеме и да посакуваме. Затоа човек треба да се биде свесен за сето она што го прави, а она за што не е свесен не претставува производ на моето причинителство. Оттука го изведуваме универзалното начело на причинска последичност: „ако не знаеш како се прави, тогаш ти не си го направил“ (quod nescis quo modo fiat, non facis). Гелинкс изложува еден облик на ова начело и во делото Metaphysica vera. Затоа, движењата на телото се случуваат без да знаеме како нервниот поттик преоѓа во мускулите и така ги напрега - затоа ние не сме причинителите на постапките на нашите тела. „Така, јас сум само посматрач на оваа машина. Во неа, јас самиот ништо не осмислувам и не обновувам, ништо не создавам и не уништувам. Сето ова е дело на некој друг“ (III, 33). Тој друг е Божеството што гледа и знае сè. Вториот дел на Гелинксовата филозофија е поврзан со оказионализмот како последицата со причинителот. Водечкото начело е: „Онаму каде што нема што да направиш, таму и нема што да посакуваш“ (III, 222). Ова води до мистицизам и аскетизам кој човек сепак не треба премногу да се оддаде бидејќи има должност да се грижи за сопственото тело и да се размножува како битие.
Дела
Сите Гелинксови дела се издадени на латински:
Влијание
Писателот Семјуел Бекет го споменува Гелинкс во своите дела, чиј лик Марфи се присеќава на „прекрасниот белго-латински на Арнолд Гелинкс“, и особено намќорестата препорака (која Бекет честопати им ја потворувал на критичарите): Ubi nihil vales, ibi nihil velis („Онаму каде ништо не вредиш, таму нема што да бараш“). Бекетовиот лик Молој се опишува себеси како „Јас, што ја љубев замислата за стариот Гелинкс, мртов млад, што ме напушти слободен, на црниот кораб на Улис, да ползам кон исток по палубата“.
Ниче се повикува на Гелинкс во третиот есеј од „Родословие на моралот“ во врска со неговиот метод на „самопрезир“ (despectus sui).
Термална бања во Мишколц
Во 1837 новите манастирски управители ја обновиле и прошириле бањата. Тогаш бил направен и првиот внатрешен базен (кој сѐ уште не бил поврзан со пештерата), но само за побогати гости. На почетокот на 20 век, градот Мишколц го купил целото подрачје на бањата од Грчката православна црква, не само поради термалните води туку и поради потребите на вода за пиење за градот.
Во текот на наредните години биле направени нови јавни бањи, а во 1934 година Таполца станал спа-центар. Во тек на изградба на новите делови, откопани се и неколку археолошки наоѓалишта, како и нов извор со температура на вода 31.5 °C. Термалната бања била отворена во 1941 година, но делот во пештерата бил отворен дури на 14 мај 1959 година.
Од тогаш комплексот на бањи се проширувал неколкупати. Надворешниот базен е со кров кој е со карактеристична форма на школка и бил направен во 1969 година. Во 1980-тите биле направени нови згради, коридори и базени со потопла вода (34-36 °C). Најновото ширење на комплексот бањи почнало во 1998 година.
Глуконеогенеза
Глуконеогенеза е метаболички пат во кој се синтетизира јаглехидратот глукоза од одредени нејаглехидратни метаболити. Кај животните, на пример, доколку глукозата не се внесува преку исхраната, телото ја произведува истата од нејаглехидратни претходници. Исто така, кај човекот, при напорна физичка работа или вежбање, настануваат анаеробни услови (отсуство на кислород), при што пируватот во мускулите се претвора во лактат. По пат на глуконеогенеза, овие соединенија се претвораат повторно во глукоза.
Супстрати потребни за почеток на глуконеогенезата
Покрај пируватот и лактатот, постојат и други нејаглехидратни претходници би можеле да служат како супстрати за глуконеогенезата кај животните. Такви се на пример аминокиселининте, глицеролот, како и сите меѓупроизводи од Кребсовиот циклус. Меѓутоа, за разлика од овие соединенија, масните киселини не се погодни супстрати за овој метаболички пат кај животните, бидејќи при нивното разградување се добива само ацетил-КоА (ацетил-коензим А), од кого не може да се синтетизираат јаглехидрати. Ова е случај и со аминокиселините лизин и леуцин, бидејќи и тие даваат само ацетил-КоА при нивното разградуавње. Сепак, за време на глиоксилатниот циклус, ацетил-КоА може да биде искористен како супстрат за глуконеогенеза.
Органи во кои се одвива глуконеогенезата
Глуконеогенезата се одвива речиси исклучиво во црниот дроб и бубрезите. Иако мозокот и мускулите се органи кои најмногу ја искористуваат глукозата за своите енергетски потреби, сепак, во нив се одвива мошне мала синтеза на глукоза. Во црниот дроб и бубрезите се одвива речиси 90% од глуконеогенетската активност. Глукозата која се добива на овој начин се ослободува во крвта и потоа се апсорбира од мозокот, срцето, мускулите и еритроцитите, каде се користи како енергетски материјал. За возврат, пируватот и лактатот произведени во овие ткива по пат на глуколиза се враќаат во црниот дроб и бубрезите, каде се користат како супстрати за глуконеогенезата.
Глуконеогенезата како обратен процес од глуколизата
Во некоја смисла, глуконеогенезата е обратен процес на глуколизата. Така, при овој процес, за разлика од глуколизата, глукозата се синтетизира (а не се катаболизира), АТП се троши (а не се создава) и NADH се оксидира до NAD+. Меѓутоа, глуколизата е егзергонски процес, при што се ослободува енергија (ΔG°' изнесува приближно -74 kJ/mol). За да се одвива спонтано еден метаболички пат, потребно е да биде егзергонски. Таков процес е и глуконеогенезата. Друга причина поради која глуконеогенезата не може да се смета за обратен процес на глуколизата е видот на реакции од кои се состои. Имено, доколку ова се два спротивни процеси, тогаш кога би се одвивал едниот (на пример, глуколиза), другиот би требало да престане да се одвива. Но, ова не се случува, бидејќи во двата метаболички патишта се одвиваат уникатни хемиски реакции.
Индосучус
Како и другите Авелисаури, тоа бил двоножен грабливец со висока глава. Опишано од фон Хуене и Матли во 1933 година. Општото име на ова животно потекнува од грчките зборови ендосамент - Индија и сохос - крокодил, додека жанрот епитет значи исто што и крадец. Значи, воопшто, името Indosuchus raptorius значи „индиски крокодил-разбојник“. ,.
Опис
Лектотипот на овој диносаурус е назначен GSI K27 / 685 и содржи фронтални и париетални коски. Паратипот познат како GSI K27 / 685 се состои од нецелосна лакримална коска, фронтална коска и париетална коска. Друг паратип (GSI K20 / 690) вклучува покрив на черепот.
Класификација
Во оригиналниот опис, Индосухусот се сметал за роднина на Алосаурус, додека Санкар Чатерџи во 1978 година го сметал за тираносауроид. Сепак, неодамнешното истражување укажувале на идентитетот на Индосухус Абелисаурус. Другите абелисаури вклучуваат Акасаурус и Мајунгасаурус. Австралискиот Рапатор првично бил признат како Абелисаурус, но неодамна се претпоставува дека тој е Алвеарзаурус. Абелизаурус може да биде и Теракосаурус познат од Франција. Авелисаурите биле група прилично примитивни тероподи со дебели и пропорционално кратки задни екстремитети и високи черепи. Разликите во структурата на черепот на Абелисаурус и повеќето други тероподи сугерираат поинаква диетална стратегија.
Централна Македонија (Грција)
Централна Македонија (Περιφέρεια Κεντρικής Μακεδονίας, ПериФерија Кентрикис Македонијас) — област во Грција која се состои од средишниот дел на Егејска Македонија. Со 1,9 милиони жители го зазема второто место по населеност, веднаш по Атика. Главен град е Солун.
Управа
Областа е создадена во 1987 г.. Со реформата „Каликратис“, почнувајќи од 2011 г. областа добива изменети и проширени надлежности. Заедно со Источна Македонија и Тракија, областа е под надзор Децентрализираната управа на Македонија и Тракија со седиште во Солун.
Поделена е на 7 окрузи: Иматија, Кукуш, Пиерија, Постол, Сер и Солун и Халкидик. Окрузите понатаму се поделени на вкупно 38 општини. Иматија и Пиерија се наречени по долномакедонските области Ематија и Пиерија, согласно грчката политика на присвојување на древната историја на Македонија. Според народната номенклатура на краиштата, едниот округ соодветствува на „Берско“, а другиот на „Катеринско“.
Иако географски ѝ припаѓа на Централна Македонија, Света Гора е управно независна од неа, и ужива автономна самоуправа во рамките на грчката држава.
Стопанство
Централна Македонија е најпосетената област во Грција, со 18,2% од вкупниот туризам во земјата. Во 2008 г. областа ја посетиле 3,21 милиони туристи. Во 2011 г. БДП по глава на жител на областа изнесувал 14.400 евра, заземајќи го деветто место од вкупно 13 области во Грција, или доста пониско од државниот просек од 18.500 евра.
Демографија
Бидејќи нема официјален попис за тоа колку Македонци живеат во оваа област, кога ќе споредиме некои историски податоци и денешни статистики, се доаѓа до одредена проценка. Така, во оваа област Македонците живеат во околу 230 населени места и сочинуваат околу 10% од вкупното население, па според последниот попис тоа се приближно 195.000 Македонци.
Окрузи и општини
Областа има 7 окрузи и вупно 38 општини:
Марко Пјаца
Марко Пјаца (роден на 6 мај 1995 во Загреб) — хрватски фудбалер, крило на и на хрватската репрезентацијата.
Животопис
Марко Пјаца е роден во Загреб како дете на Жељко, поранешен борач, и Вишња докторка. Тој има две постари сестри Мартина и Ива.
Во детството тој тренирал повеќе спортови како ракомет, кошарка и пинг-понг.
Локомотива Загреб
Пјаца ја започнал својата професионална кариера во хрватскиот клуб Локомотива Загреб. Своето деби за првиот тим го направил на 24 февруари 2012 година, под водство на тренерот Томислав Ивковиќ кој му дал шанса да дебитира во 1.ХНЛ на возраст од само 16 години, во победата со 3-0 над НК Задар. Иако успел да запише асистенција во тој натпревар, тоа бил неговиот единствен настап за сезоната, затоа што немал потпишано стипендиски договор. Следната сезона, Пјаца бил многу поизразен во првиот тим на Локомотива, особено по зимската пауза во првенството. Тој ја завршил сезоната 2012-2013 со 17 настапи и 2 гола.
Неговата трета сезона во клубот била уште подобра откако крилниот играч постигнал 7 гола во 31 натпревар.
Јувентус
На 21 јули 2016, Пјаца бил купен од Јувентус за сума од 23 милиони евра, потпишувајќи петгодишен договор со клубот. На презентацијата во клубот избрал да го носи дресот со број 20. Својот прв гол во дресот на Јуве го постигнал на 22 февруари 2017 во победата со 2-0 на гости против Порто во Лигата на шампионите.
Репрезентативна кариера
Пјаца играл во сите младински репрезентации на Хрватска, од под 17 години до под 21 година. Во јуни 2013 година бил избран во тимот за Светска првенство за играчи под 20 години, и играл како стартер во првиот натпревар од групната фаза, победата со 1-0 над Уругвај; исто така Пјаца започнал уште од првата минута и во следниот натпревар, ремито 1-1 пријателски против Узбекистан.
На 4 септември 2014 година го направил своето деби за сениорската репрезентација, појавувајќи се во игра како замена во 78-мата минута на местото на Матео Ковачиќ во победата со 2-0 над Кипар во пријателски натпревар. На 4 јуни 2016 го постигна првиот гол во националниот дрес во победата изразена со голеада од 10-0 против Сан Марино во пријателски натпревар. Пјаца бил повикани во репрезентацијата за Европското првенство 2016 во Франција, каде дебитирал во победата со 1-0 над Турција во првиот натпревар на коцкестите на првенството. Во последното коло од групната фаза во победата со 2-1 над Шпанија, Пјаца бил меѓу најдобрите во својата екипа на тој натпревар и оставил одличен впечаток.
Клупска статистика
Статистиката е ажурирана на 21 јули 2016.
Студенец (Севница)
Студенец (словенечки: Studenec) — населба во Општина Севница во централна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Веса Бараковска-Роза
Веса Бараковска-Роза (Горна Џумаја, 18 март 1922 — Лисија, Горноџумајско, 29 јануари 1944) — македонска младинска работничка и прва партизанка од Пиринскиот дел на Македонија.
Животопис
Родена била во Горна Џумаја на 18 март 1922 година. Во 1938 година била член и секретар на Работничкиот младински сојуз, а во јули 1943 година станала партизанка во Горноџумајскиот партизански одред „Никола Калапчиев“. Учествувала во сите акции на одредот против бугарската жандармерија и полиција. Загинала во борба против бугарските фашисти, во која решила да се самоубие. Во нејзина чест, Никола Парапунов испратил наредбодавно писмо до сите партизански одреди и организации насловено „Првата“.
Иљја Мечников
Иљја Илич Мечников (Илья́ Ильи́ч Ме́чников) (15 мај 1845 – 15 јули 1916) — руски зоолог, најпознат по неговото пионерско истражување во областа на имунологијата.
Особено, тој е заслужен за откривањето на фагоцитите (макрофагите) во 1882. За ова откритие се испостави дека е главниот одбранбен механизам во вродениот имунитет. Тој и Паул Ерлих заедно ја добиле Нобеловата награда за физиологија или медицина во 1908 „како признание за нивната работа во врска со имунитетот“. Според некои извори тој иста така е заслужен за составување на терминот геронтологија во 1903, за новата наука за стареењето и долговечноста. Тој го вовел концептот на клеточно-посредуван имунитет, додека Ерлих го вовел концептот на хуморален имунитет. Нивната работа се смета за основа на науката имунологија. Во имунологијата, тој го добил епитетот „татко на природниот имунитет“.
Атентат врз Киро Глигоров
Атентат врз Киро Глигоров ― неуспешен обид за убиство на претседателот на Република Македонија Киро Глигоров, извршен на 3 октомври 1995 година.
Опис на настанот
На 3 октомври 1995 година, во 9 часот и 50 минути бил извршен атентат врз претседателот на Република Македонија. Глигоров го преживеал атентатот со тешки повреди во пределот на главата. На местото на атентатот загинал неговиот возач Александар Спировски, а бил повреден телохранителот на Глигоров, Илчо Теовски. Исто така, на повредите подоцна им подлегнал и Ристо Хаџиманов, пензионер, кој бил случаен минувач покрај местото на настанот. Малку подоцна, во 10 часот, во канцеларијата на претседателот на Собранието, Стојан Андов влегле шефот на кабинетот и политичката советничката на Глигоров, Живко Кондев и Снежана Османли, кои го известиле Андов за извршениот атентат и за пренесувањето на Глигоров во Градска болница. Андов се упатил во болницата, каде на една количка лежел Глигоров, кој на прашањето на Андов ги помрднал очните капаци, но не успеал да ги отвори очите. Истиот ден, во Клиничкиот центар била извршена тешка операција на главата на Глигоров од страна на неврохирургот Јовица Угриновски. Потоа, Глигоров бил на боледување околу три месеци и повторно се појавил во јавноста на 14 јануари 1996 година, на годишната средба со шефовите на странските дипломатски мисии во Македонија.
Нападот бил извршен со автомобил-бомба на 3 октомври во 9:50 часот на улицата „Македонија“ пред хотелот "Бристол" во Скопје, кога Глигоров со службено возило се движел од неговата резиденција на работното место во Собранието на Република Македонија. Бомбата, поставена во автомобил АМИ 8, била активирана со далечински управувач кога автомобилот на претседателот минувал покрај неа. Од силината на експлозијата, ситроенот бил целосно распарчен, а делови од возилото се разлетале наоколу. Експлозивната направа била производство на ЈНА, а содржела еден килограм пластичен експлозив, со стотици челични топчиња кои имаат смртоносно дејство во полупречник од околу 50 метри. Автомобилот бил намерно избран за поставување на бомба, затоа што има тенок лим кој може од експлозијата да се распадне во повеќе смртоносни шрапнели. Еден таков шрапнел и го убил возачот на претседателот. Нападот дошол по само еден ден откако во Скопје претстојувал претседателот на Србија, Слободан Милошевиќ, при што претседателите на двете земји постигнале договор за мегусебно признавање на двете земји.
Истрага за атентатот
Иако по атентатот била отворена обемна истрага од страна на МВР, под името „Автомобил“, а се вклучиле и безбедносните служби на САД, Германија и Британија, ниту нарачателите ниту извршителите на атентатот врз Глигоров сѐ уште не се познати. Во 1995 година, по неколку месеци од атентатот, како еден од можните атентатори, разузнавачката служба ги посочила „Ослободителната војска на Македонија“ со седиште во Австралија. Потоа, тогашниот министер за внатрешни работи како нарачатели ги посочил бугарската „Мултигруп“, југословенската „КОС“ итн. „Братиславска врска“, но не се пронајдени тврди докази околу нивната вмешеност во атентатот. Подоцна, водството на бугарската организација „Мултигруп“ лично дошло во посета кај Глигоров за да ги отфрли тие шпекулации. Во април 2008 година во Република Македонија дошла информација преку дневните медиуми дека организатор на атентатот била албанската организација „КОС“, но оваа информација не е потврдена. За обидот за атентат врз него, Глигоров напишал и автобиографска книга „Атентат - ден потоа“, што ја промовирал во 2002 година.
Бајерсброн
Бајерсброн (герм. Baiersbronn) — општина и гратче во округот Фројденштат во покраината Баден-Виртемберг, јужна Германија. Местото се наоѓа во областа Шварцвалд, на реката Мург. Иако е мало, местото е прочуено по неколкуте првокласни ресторани, наградени со Мишленови ѕвездички.
Бајерсброн административно се дели на следниве девет села:
Во неговиот сегашен облик, Бајерсброн е образуван во 1960-тите и 1970-тите со здружување на пет општини. Главната стопанска гранка во местото е туризмот.
Бајерсброн е збратимен со Мидхерст во Западен Сасекс, Англија. Позначајна знаменитост во регионот е Рајхенбашкиот приорат, средновековно манастирско здание во Клостеррајхенбах.
Непчен крајник
Непчен крајник (tonsilla palatina) — парен лимфоидно-епителен орган кој се наоѓа на страничниот ѕид на фарингеалното (голтничкото) стеснување во т.н. крајничка јама. Составен е од голем број лимфни јазолчиња кои се прекриени со епител. Најизразен е во периодот од четвртата до шеснаесеттата година од животот, а после тоа постепено атрофира. Има облик на бадем и многу променливи димензии, бидејќи крајниците често се зголемуваат при воспалителни процеси од различна етиологија.
Надворешната страна на крајниците е покриена со фарингеалниот субмукозен слој и се потпира на страничниот ѕид на орофаринксот, односно на букал-фарингеалниот дел на мускулот на горниот констриктор на голтнкот. Внатрешната страна е свртена кон луменот на фаринксот и може да се види кога устата е широко отворена. Таа е нерамна, т.е. покриена со крајнички јамички.
Артериите на непчените крајници потекнуваат од асцендентните непчени, јазичните, асцендентните фарингеални и мали непчени артерии. Вените се влеваат во фарингеалните вени, птеригоидниот сплет и надворешната непчена вена. Гранките на јазично-фарингеалниот нерв, јазичниот нерв и малите непчлени нерви учествуваат во ревитализацијата на крајниците.
Оперативната постапка со која целосно се отстрануваат непчените крајници се нарекува тонзилектомија, додека нивното делумно отстранување се нарекува тонзилотомија.
Шаховска олимпијада 2002
35. шаховска олимпијада организирана од ФИДЕ, која содржеше натпреварувања во машка и женска конкуренција, како и неколку настани кои беа одржани со цел да се промовира играта се одржа од 25 октомври до 11 ноември 2002 во Блед, Словенија.
Поврзано
I неофицијална шаховска Олимпијада (Париз 1924)
II неофицијална шаховска Олимпијада (Будимпешта 1926)
III неофицијална шаховска Олимпијада (Минхен 1936)
Вивиека Серлахиус
Таа била мажена за Торбјерн Олсон од 1954 година до нејзината смрт во 1993 година.
Пермутација
Пермутација претставува секој различен распоред на елементите од едно множество. Различно распоредување може да се прави како на предмети, така и на вредности. На пример, постојат шест пермутации на трите елементи од множеството {1,2,3}. Тие се: (1,2,3), (1,3,2), (2,1,3), (2,3,1), (3,1,2) и (3,2,1). Бројот на пермутации на n различни елементи изнесува „n факториел“:
Црква „Св. Димитриј“ - Смоквица
Свети Димитриј — главна селска црква во гевгелиското село Смоквица. Црквата се наоѓа во крајниот западен дел од селото.
Историја
Црквата е изградена во првата половина на XIX век, односно околу 1830 година, а била обновена во 1905 година од страна на градителската дружина на познатиот неимар, резбар и зограф Андон Китанов.
Архитектура
Градбата на црквата е трикорабна, со дрвени тавани. Средишниот кораб е поизвишен од страничните и е покриен со квадратни полиња изведени со тенки летвички. Во средината на главниот кораб е насликана икона на платно на којашто е претставен ликот на Исус Христос Седржител. Покривната конструкција е изградена на две води и е потпрена на осум столба, распоредени во два реда со по четири на јужната и северната страна. Иконостасот во внатрешноста на храмот е исполнет со вредни икони и царски двери изработени од страна на Андон Китанов. Дверите биле изработени во 1863 година во резба со мотиви од растителниот свет. Црквата била зографисана во 1846 година, што може да се забележи и од натписот над главната влезна врата на јужниот ѕид, од внатрешната страна.
Во дворот на црквата се сместени селските гробишта, камбанаријата и помошен објект. Камбанаријата има квадратна основа и се состои од четири дела, при што основата на секој следен дел има помала основа. На секоја од страните на првите три дела има по една монофора, додека последниот дел е со повеќе отвори од страните. Камбанаријата е покриена со пирамидален лимен кров над кој има крст.
Орн
Орн (на француски: Orne) е департман во северозападниот дел на Франција, именуван по реката Орн.
Историја
Орн е едно од првичните 83 департмани создадени за време на Француската револуција, на 4 март 1790 година. Создаден е од делови од поранешните провинции Нормандија и Перш. Тоа е родното место на Шарлот Корде, Жирондинка и атентаторот на Жан-Пол Мара.
Географија
Орн е во регионот Нормандија, кој граничи со Ее, Ер и Лоар, Сарт, Манш, Мајен и Калвадос. Тој е единствениот департман во Нормандија што е без крајбрежје.
Стопанство
Најголемиот град по значителна маргина е префектурата Аленсон, која е административен и трговски центар за сè уште рурален департман. Нема големи индустриски центри, бидејќи земјоделството останува економски фокус на Орн.
Демографија
Жителите на департманот се нарекуваат Орнанци (Ornais; Орнe).
Запишаното ниво на население достигнало 443.688 година во 1836 година. Намалувањето на приходите на фармите и привлечувањето за подобри изгледи во прекуокеанската империја довеле до континуирано намалување на нивото на населението во многу рурални оддели. До моментот на пописот од 1936 година, регистрираното население изнесувало само 269.331. Откако сопственоста на моторни автомобили започна да расте во 1960-тите, можностите за вработување станале помалку ограничени и до 2008 година, нивото на населението закрепнало малку на 292.282.
Двата најголеми града во Орн се Аленсон префектурата и Флер.
Култура
Аленсон е главен град на департманот Орн.
Камамбер, селото каде е направено кашкавалот Камамбер, се наоѓа во Орн.
Локалниот дијалект е познат како Огеро.
Басков
Басков (Bascov) — општина во округот Арџеш во јужна Романија, во која живеат 8.876 жители.
Фудбалска федерација на Мјанмар
Фудбалската федерација на Мјанмар (МФФ) (မြန်မာနိုင်ငံ ဘောလုံး အဖွဲ့ချုပ်) е раководно тело на фудбалот во Мјанмар. МФФ ја надгледува машката репрезентација, женската репрезентацијата и младинските репрезентации, како и националните фудбалски првенства и професионалните клупски натпреварувања.
Историја
Наводно, воведен за време на британската колонијална ера од Џејмс Џорџ Скот, британски колонијален администратор, фудбалот бил најпопуларниот спорт во земјата. Фудбалската федерација на Бурма е основана во 1947 година, една година пред независноста на земјата од Велика Британија. БФФ се приклучи на ФИФА во 1952 година, а на АФЦ во 1954 година. Федерацијата го започна првото првенство во фудбал во држави и дивизии во 1952 година. Високо популарниот годишен натпревар стана главното место од каде може да се извлечат талентирани играчи од целата земја. Ова рудиментирано ниво на развој на таленти се чинело доволно за некое време. Бурма била врвна азиска фудбалска сила, заедно со Иран и Јужна Кореја, во 1960-тите и раните 1970-ти, освојувајќи два турнири на Азиските Игри (1966, 1970), а потоа невидени пет турнири на Југоисточните Азиски игри (1965-1973), како и што доаѓаше како втор на турнирот во Купот на Азија во 1968 година. За време на десетгодишниот период помеѓу 1961 и 1970 година, Бурма темелно доминираше во азискиот Куп У-19 / У-20, девет пати се пласираше во финалето и седум пати го освојуваше турнирот.
Почнувајќи од средината на седумдесеттите години од минатиот век, фудбалскиот успех на земјата - извор на голема национална гордост - исто така, брзо опадна, заедно со огромниот економски пад на земјата. (Освен неколку победи во регионални турнири, машката репрезентација на Бурма нема освоено поголемо фудбалско натпреварување од 1973 година.) Федерацијата направи (или можеше да направи) малку за да го промовира развојот на фудбалот или да го негува талентот преку натпревари во професионална лига. До 1996 година, главната фудбалска лига на земјата се состоеше од клубови со седиште во Јангон, водени од владини министерства и познати по корупција. Иако на приватните фудбалски клубови им беше дозволено да се приклучат на премиерлигата на Мјанмар во 1996 година, лигата сепак не привлече многу од бурманската јавност. Во декември 2008 година, МФФ објави формирање на нова национална професионална лига, Национална Лига на Мјанмар, која ја започна својата прва целосна сезона во 2010 година.
Во согласност со прописите на ФИФА, МФФ наводно стана независна организација, ослободена од владина контрола, во март 2009 година.
Спонзорства
Од 2013 година, 100PLUS е спонзор на МФФ и Националната лига на Мјанмар. Спонзорството на 100PLUS е продолжено до 2020 година за да ги поддржи големите фудбалски настани во земјата, различните фудбалски тимови во рамките на националната постава, фудбалски турнири за развој на младите и локалните професионални натпреварувања.
Лимерик (грофовија)
Лимерик (ирски -Contae Luimnigh, англиски -County Limerick) е грофовија во покраината Манстер во Ирска. Сместена е во средниот запад на земјата и се граничи со Клер на север, Корк на југ, Кери на запад и Типерери на исток. Низ истоимениот главен град тече реката Шанон која се влева во Атлантскиот Океан.
50-50 (квиз шоу)
50-50 (педесет-педесет) е телевизиски квиз на двојки. Се емитува на А1 Телевизија во Македонија од 2008 година за време на летната пауза на квизот Кој Сака Да Биде Милионер. Во 2008 водител на шоуто беше Предраг Павловски, а во 2009 го замени Жарко Димитриоски (познат по водењето на А1 Ексклузив и Еден На Еден).
Квизот Педесет-Педесет се снима во истото студио на квизот Кој Сака Да Биде Милионер
10255 Таунус
10255 Таунус — астероид од главниот астероиден појас.
Лешница (Кичевско)
Лешница — село во Општина Кичево, во областа Кичевија, во околината на градот Кичево.
Географија и местоположба
Лешница се наоѓа во областа Горно Кичево, на источните падини на Бистра, оддалечено 11 килиметри североисточно од Кичево.
Население
Според податоците од 1873 година, во Лешница имали 8 домаќинства со 95 жители христијани (Македонци).
Според статистиката на Васил К’нчов („Македонија, Етнографија и статистика“) од 1900 година, во Лешница живееле 245 жители, од кои 170 Македонци и 75 Албанци.
Според пописот од 2002 година, во Лешница живееле 219 жители, од кои 37 Македонци и 182 Албанци.
Според последниот попис од 2021 година, во селото живееле 95 жители, од кои 20 Македонци, 70 Албанци и 5 лица без податоци.
Родови
Лешница е македонско-албанско село.
Избирачко место
Во селото постои избирачкото место бр. 826 според Државната изборна комисија, сместени во просториите на основното училиште.
На претседателските избори во 2019 година, на ова избирачко место биле запишани вкупно 175 гласачи.
Личности
Личности родени во Лешница:
Показатели на финансиски извештаи
Вредностите во финансиските извештаи сами по себе не можат да бидат основа за донесување на квалификувани оценки за тековната состојба и успехот на компанијата. Токму заради тоа е потребно да се пресметаат финансиски показатели, преку кои ќе се оцени финансиската состојба на една компанија. Финансиските показатели се релативни показатели и ги претставуваат односите меѓу одделни билансни позиции. Тие се добиваат врз основа на хоризонтални, вертикални и временски споредби на позициите од финансиските извештаи на претпријатието и помеѓу претпријатијата, врз основа на споредба на податоците од финансиските извештаи и утврдените стандарди, како и врз основа на пресметаните проценти за индустриската гранка, за стопанската гранка на ниво на земјата.
Анализа на финансиски показатели
Преглед 2: Биланс на состојба на АД “А” на ден 31.12.2004, 2005 и 2006 година
Показатели на ликвидност
Ликвидноста најчесто се дефинира како способност на тековно плаќање. Моменталната способност за плаќање може значително да варира. Поради тоа ликвидноста се проценува само во просек. Врз основа на податоците предочени во финансиските извештаи тешко е да се стекне потполна слика за ликвидноста на тековниот период, бидејќи почетните позиции на Билансот на состојбата постојано се менуваат.
Коефициент на општа ликвидност
Коефициентот на општа ликвидност се нарекува тековен однос ratio Current Ratio. Тоа е однос меѓу тековната актива и тековната пасива. Коефициентот на општа ликвидност покажува можност дека од тековната актива (која ја сочинуваат парите, побарувањата, финансиските средства, други слични средства и залихи) може да се намират тековните обврски меѓу кои најголем дел отпаѓа на обврските спрема добавувачите и краткорочните кредити.
Врз основа на искуствата се смета дека коефициентот на општа ликвидност е 2,00 според некои 1,5 за кои се верува дека сите тековни обврски ќе бидат намирени на време.
За АД “А” коефициентот на општа ликвидност за 2006 година изнесува 2,48.
Коефициент на општа ликвидност = Тековна актива / Тековна пасива = 35.627.069 / 14.376.958 = 2,48
Коефициент на забрзана ликвидност
Коефициентот на забрзана ликвидност се пресметува на следниов начин:
Коефициент на забрзана ликвидност = (Тековна актива - Залихи) / Тековна пасива
За АД “А” коефициентот на забрзана ликвидност за 2006 година е следниов:
Коефициент на забрзана ликвидност = (35.627.069 - 9.942.333) / 41.376.958 = 1,786
Според тоа, АД “А” има добра позиција на ликвидност дури и ако се појават тешкотии во продажба на залихите. За жал, овој показател е индиферентен спрема неможноста да се наплатат побарувањата.
Работен капитал
Работно расположливиот капитал Capital Working Capital или работен капитал претставува разлика меѓу тековната актива и тековната пасива. Тој дава информација за висината на капиталот кој стои на располагање за задоволување на тековните обврски и несаканите парични издатоци. Ако работниот капитал е негативен, ликвидноста е загрозена бидејќи тоа значи дека долготрајната актива се финансира од тековните обврски.“ Идеалната” висина на работниот капитал би требала да биде еднаква на половина од тековната актива. За АД “А” во 2006 година тој изнесува 17.813.534 денари. Бидејќи работниот капитал е позитивен и ја пречекорува контролната мерка, тоа дополнително ја потврдува добрата позиција на ликвидноста.
Време за наплата на побарувањата од купувачите
Времето за наплата на побарувањата се пресметува на следниов начин:
Времето на наплата на побарувањата(во денови) = 360(денови) / Коефициент на обрт на побарувањата
Коефициент на обрт на побарувањата  = Ненаплатени побарувања / Просечна состојба на побарувањата
Времето на наплата на побарувањата(во денови) = 360(денови) / Просечна состојба на побарувањата
Пресметката може да се изврши и на следниов начин:
Времето на наплата на побарувањата(во денови) = Просечна состојба на побарувањата / Просечна дневна наплата на побарувањата
Просечна дневна наплата на побарувањата = Наплатени побарувања / 360
Времето на наплата на побарувањата(во денови) = Просечна состојба на побарувањата / (Наплатени побарувања / 360)
односно:
Прецизен податок за просечната состојба на побарувањата може да се утврди единствено ако се пресмета просекот на дневни салда на сметките од побарувањата од купувачите. Бидејќи тоа често е невозможно, просечната состојба на побарувањата од купувачите се пресметува така што се собира состојбата од Билансот на состојбата за тековната година и состојбата за претходната година па се дели со два. Најчесто за да се поедностави пресметката, место вистински просек на побарувањата од купувачите, се зема состојбата на побарувањата од купувачите од Билансот на состојбата за тековната година.
Прецизен податок за наплатените побарувања може да се утврди единствено ако се соберат наплатените побарувања на сите сметки од побарувањата од купувачите. Ако дел од продажбата се однесува на продажба во готово, тогаш според оригиналниот модел за пресметување на времето на наплата на побарувањата во денови не се добива вистинска слика за ликвидноста.
Показатели на солвентност
Анализата на солвентноста треба да даде одговор на прашањето дали може да се очекува дека компанијата ќе може на време да ги задоволи своите обврски на подолг рок. Станува збор, значи, за оценка на долгорочната финансиска стабилност.
Коефициент на финансиска стабилност
Коефициентот на финансиска стабилност покажува во која мерка постојаните средства зголемени за залихите се покриени од долгорочните извори на финансирање, т.е. сопствен и туѓ капитал. Коефициентот на финансиска стабилност се пресметува на следниов начин:
Коефициент на финансиска стабилност = (Сопствен капитал + Долгорочни резервирања + Долгорочни обврски) / (Постојани средства + Залихи)
Врз основа на искуствата се смета дека друштвото има финансиска стабилност ако залихите се покриени од долгорочните извори на финансирање. Поради тоа контролната мерка за овој показател е 1,00. Коефициентот на финансиска стабилност на АД “А” за 2006 година е следниов:
Коефициент на финансиска стабилност = (59.421.506 + 520.883 + 3.786.437) / (42.478.715 + 9.942.333) = 1,22
Коефициентот на финансиска стабилност на АД “А” за 2005 година изнесува 1,26. Бидејќи коефициентот на финансиска стабилност е поголем од 1, може да се каже дека финансиската стабилност на АД “А” е многу добра.